ཧ་ར་རི།

ཧ་ར་རི་(Harare)ནི་ཛིམ་བབ་ཝི་ཡི་རྒྱལ་ས་རེད།

 མིང་འབྱུང་ཚུལ། 
 ལོ་རྒྱུས། 
 ས་ཁམས། 
 དཔལ་འབྱོར། 
 མི་འབོར། 
 པར་རིས་བར་འཁྱམས། 

 ཟིན་ཐོ་འམ་དཔྱད་གཞི། 
 དཔྱད་གཞིའི་དཀར་ཆག། 
 ད་དུང་གཟིགས། 

ཆོས་རྗེ་སྨར་པའི་གསོལ་འདེབས།

མི་ཕམ་གཞུང་ལུགས་པདྨའི་འདབ་སྟོང་ལས། །
རྒྱ་ཆེ་ཟིའུ་འབྲུ་མྱོང་བས་སྟོབས་རྒྱས་ནས། །
ཤེས་བྱའི་གནས་ཀུན་མཁྱེན་པའི་པཎྜི་ཏ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

 ཕར་མཐའ་བྲལ་བའི་དབུ་མའི་ལྷ་ལམ་ལས། །
རྟེན་འབྱུང་ལྟ་བའི་ཉིན་བྱེད་འོད་རླབས་ཀྱིས། །
སྒྲིབ་གཉིས་མུན་པའི་སྨག་རུམ་གསལ་བྱེད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས།
ཚུལ་ཁྲིམས་ཉེས་པའི་དྲ་མ་རྡུལ་ཙམ་ཡང་། །
གོས་མེད་ངུ་སྨྲིག་འཛིན་པ་ཤྰཀྱའི་སྲས། །
མཐོང་ན་མི་ཐུན་མེད་པ་མཛེས་པའི་སྐུ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

སྙིང་རྗེ་སེམས་ཀྱི་རྐང་འཐུང་སྐྱིད་ཚལ་དུ། །
བྱང་སེམས་རྨ་བྱའི་སྒྲོ་གུར་ཕུབ་བྱེད་པའི། །
འགྲོ་ཀུན་ཕན་བདེ་ཆེན་པོས་ཚིམ་མཛད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

འཆད་པའི་གསུང་དབྱངས་སེངྒེའི་ང་རོ་ལྡིར། །
རྩོད་པའི་དམ་བཅའ་ཐོ་ཡོར་འབིག་པར་བྱེད། །
རྩོམ་པའི་ཚིག་རེ་མན་ངག་ཀུན་འདུས་པའི། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

བརྗོད་བྲལ་ཆོས་ཉིད་ཡེ་ཤེས་ནམ་མཁའ་ལས། །
བཤད་སྒྲུབ་བསྟན་པའི་ཟླ་འོད་རབ་འཕྲོས་ནས། །
སྐྱེ་དགུའི་སེམས་ཀྱི་མུན་པ་བསལ་མཛད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

ཐུན་མོང་ལམ་བཟང་ཐེག་པའི་རྒྱུད་སྦྱངས་ནས། །
གསང་ཆེན་ཐིག་པའི་མན་ངག་མཛོད་གྱུར་པའི། །
སྙན་བརྒྱུད་བཀའ་བབས་འཛིན་ལ་ཟླ་བྲལ་བ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

 པཎ་ཆེན་ནྰ་རོའི་སྙན་བརྒྱུད་མན་ངག་གིས། །
རྟོགས་པ་ནམ་མཁའ་མཉམ་པ་ཉིད་གྱུར་ནས། །
ཟབ་ཆོས་ཉི་འོད་འགྲོ་ལ་འཕྲོག་མཛད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

རྒྱ་ཆེན་ཚིག་གི་ལོ་འདབ་ཀུན་སྤངས་ནས། །
དོན་སྙིང་མན་ངག་ཟབ་ཆོས་མཛུབ་ཁྲིད་ཀྱིས། །
གདུལ་བྱ་ཐར་པ་འདྲེན་པའི་དེད་དཔོན་མཆོག །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

སྒོ་གསུམ་ལྷ་ཡི་བསྐྱེད་རིམ་གསལ་ཙམ་གྱིས །
བདེ་དགྱེས་གསང་གསུམ་ཡི་དམ་ལྷ་ཚོགས་ཀྱི། །
དཀྱིལ་འཁོར་ལྷང་ངེ་གསལ་བའི་རྣལ་འབྱོར་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། 

སྒོམ་མེད་སྤྲོས་བྲལ་ལྷན་སྐྱེས་ཡེ་ཤེས་ཀྱིས། །
རླུང་སེམས་དབང་བསྒྱུར་དྲི་མ་ཀུན་ཟད་ནས། །
འགྲོ་འདུལ་སངས་རྒྱས་གཉིས་པ་ཉིད་གྱུར་པའི། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

ཕུང་པོ་རྒྱལ་བའི་དཀྱིལ་འཁོར་འཆར་བ་དང་། །
ཆོས་ཉིད་བདེ་སྟོང་རོ་གཅིག་མྱོང་བ་གཉིས། །
མཉམ་རྗེས་སྣང་བ་དབྱེར་མེད་རྡོ་རྗེ་འཆང་། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

མན་ངག་གསེར་ཞུན་ཡང་སྙིང་ཕྱག་ཆེན་གྱི། །
སྙན་བརྒྱུད་སྒྲུབ་པའི་བ་དན་བསྒྲེང་ཕྱིར་ཏུ། །
སྨར་ཚང་བཤད་སྒྲུབ་བསྟན་པའི་སྲོལ་བཏོད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

དུད་སོལ་ལྷ་མོ་དཔལ་མགོན་བྱ་རོག་སོགས། །
ཡེ་ཤེས་སྤྱན་ལྡན་ཆོས་སྐྱོང་སྲུང་མ་ཀུན། །
བྲན་དུ་འཁོར་བའི་མཐུ་སྟོབས་རྫུ་འཕྲུལ་ཅན། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

བགྲངས་བྱ་དྲུག་བཅུ་རེ་གསུམ་ལོ་སྟོད་ནས། །
དྲུག་བཅུ་རེ་དགུར་འདས་པར་ལུང་བསྟན་པའི། །
ཀུན་མཁྱེན་ཡེ་ཤེས་ཕུང་པོ་མངོན་གྱུར་པ།  །
ཆོས་རྗེ་སྨར་པའི་ཞབས་ལ་གསོལ་བ་འདབས། །

འདས་མ་ཐག་པ་འཇའ་འོད་གུར་ཕུབ་ནས། །
མཁའ་འགྲོ་དཔག་མེད་རྒྱུད་མང་སྒྲོག་བཞིན་དུ། །
དག་ཞིང་བྱོན་པའི་ངོ་མཚར་སྟོན་མཛད་པ། །
ཆོས་རྗེ་སྨར་པའི་ཞབས་ལ་གསོལ་བ་འདེབས། །

དུས་འདི་ནས་བཟུང་བྱང་ཆུབ་མ་ཐོབ་བར། །
ཁྱོད་ཀྱི་བསྟན་ལ་སྲི་ཞུ་བསྒྲུབས་པའི་མཐུས། །
མགོན་ཁྱོད་ཞབས་དྲུང་མྱུར་དུ་སྐྱེ་འགྱུར་ནས། །
ཕྱག་ཆེན་ལྟ་བ་ཟབ་མོ་མཇལ་བར་ཤོག །
ཅེས་ཆོས་ཀྱི་རྒྱལ་པོ་སྨར་པ་རིན་པོ་ཆེ་ལ་མི་ཕྱེད་དད་པའི་རྗེས་འབྲང་པ་འགྲོ་མགོན་གངས་རི་ཀརྨའི་སྐྱེ་རབས་ཀྱི་གྲས་མཐར་ཆུད་པ་བསྟན་འཛིན་ཀུན་དགའ་ཆོས་ཀྱི་རྒྱལ་མཚན་གྱིས་རང་ལོ་༤༦་སོན་པའི་ཕྱི་ལོ་༢༠༡༡་ལོ་ཟླ་༩་ཚེས་༨་ཆོས་རྗེ་བདེ་བར་གཤེགས་པའི་ཉིན་མོར་བྲིས་པ་འདི་ཉིད་ཆོས་རྗེ་བླ་མ་དགྱེས་པའི་རྒྱུར་གྱུར་ཅིག །